Ecommpay
Ecommpay Limited ir finanšu tehnoloģiju ekosistēma. Tā darbojas kā starptautisks maksājumu pakalpojumu sniedzējs un tiešais bankas karšu ekvaiers, kas tiešsaistes tirgotājiem ļauj veikt tiešsaistes maksājumus un naudas izmaksas visā pasaulē, izmantojot vairāk nekā 100 maksājumu metodes ar vienu integrāciju. Tā izstrādā un pielāgo piemērotas maksājumu sistēmas e-komercijas uzņēmumiem visā pasaulē, ieskaitot globālo ekvairingu, multikanālu un vietējās maksājumu metodes, izmaksas un open banking jeb atvērto banku sistēmu. Uzņēmuma galvenais birojs atrodas Londonā (Apvienotajā Karalistē), tam ir vairāki biroji visā pasaulē, tai skaitā Latvijā, Kiprā un Singapūrā, un tajos strādā vairāk nekā 700 darbinieku. Ecommpay sadarbojas ar bankām un maksājumu sistēmām, un tās klienti ir lieli un vidēji tiešsaistes tirgotāji tādās nozarēs kā mazumtirdzniecība tiešsaistē, azartspēles, transports un mobilitāte, viesmīlība, ceļojumi, tiešsaistes apmācības, IT pakalpojumi un citas.